CELEX: 22022D0292
Language: sl
Date: 2022-02-21 00:00:00
Title: Sklep št. 2/2022 skupnega odbora, ustanovljenega s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, z dne 21. Februarja 2022 o spremembi Sklepa št. 7/2020 o določitvi seznama 25 oseb, ki so pripravljene in sposobne za članstvo v arbitražnem senatu v okviru Sporazuma (2022/292)

24.2.2022   
               
               
                  SL
               
               
                  Uradni list Evropske unije
               
               
                  L 43/86
               
            
         SKLEP št. 2/2022 SKUPNEGA ODBORA, USTANOVLJENEGA S SPORAZUMOM O IZSTOPU ZDRUŽENEGA KRALJESTVA VELIKA BRITANIJA IN SEVERNA IRSKA IZ EVROPSKE UNIJE IN EVROPSKE SKUPNOSTI ZA ATOMSKO ENERGIJO,
         z dne 21. Februarja 2022
         o spremembi Sklepa št. 7/2020 o določitvi seznama 25 oseb, ki so pripravljene in sposobne za članstvo v arbitražnem senatu v okviru Sporazuma (2022/292)
         SKUPNI ODBOR JE –
         ob upoštevanju Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (1) ter zlasti člena 171(1) in (2) Sporazuma,
         ob upoštevanju naslednjega:
         
                     1.
                  
                  
                     Na podlagi člena 171(1) Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: Sporazum o izstopu) je skupni odbor do konca prehodnega obdobja, določenega v okviru navedenega sporazuma, sestavil seznam 25 oseb, ki so pripravljene in sposobne za sodelovanje v arbitražnem senatu v vlogi rednih članov. Skupni odbor zagotovi, da seznam vedno izpolnjuje navedene zahteve.
                  
               
                     2.
                  
                  
                     Na podlagi člena 171(2) Sporazuma o izstopu na seznamu ni oseb, ki so člani, uradniki ali drugi uslužbenci institucij Unije, vlade države članice ali vlade Združenega kraljestva.
                  
               
                     3.
                  
                  
                     Ena od oseb s seznama, ki jih je predlagala Unija, je bila imenovana za članico institucije Unije in zato ne izpolnjuje več zahtev za arbitra v skladu s Sporazumom o izstopu.
                  
               
                     4.
                  
                  
                     Zato je treba navedeno osebo nadomestiti na seznamu oseb iz Priloge I k Sklepu št. 7/2020 Skupnega odbora (2) –
                  
               SPREJEL NASLEDNJI SKLEP:
         
            Člen 1
            Seznam 25 oseb, ki so pripravljene in sposobne biti arbitri v okviru Sporazuma o izstopu iz Priloge I k Sklepu št. 7/2020 Skupnega odbora, se spremeni:
            Tamaro ĆAPETA nadomesti Ezio PERILLO.
         
         
            Člen 2
            Ta sklep začne veljati dan po njegovem sprejetju.
         
         
            V Bruslju, 21. Februarja 2022
            
               
                  Za skupni odbor
               
               
                  Sopredsednika
               
               Maroš ŠEFČOVIČ
               Elizabeth TRUSS
            
         
         
            (1)  UL L 29, 31.1.2020, str. 7.
         
            (2)  UL L 443, 30.12.2020, str. 22.